Diari Oficial de la Generalitat Valenciana


Sumari del DOGV 5509, del 10-05-2007 (2007/4718)

RESOLUCIÓ de 28 de març, de la Conselleria d'Infraestructures i Transport, per la qual s'encomana a l'Entitat Pública de Sanejament d'Aigües Residuals de la Comunitat Valenciana l'explotació de l'estació depuradora d'aigües residuals (EDAR) de La Matanza-Orihuela (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5509

Data del DOGV
:   10-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4718


Data del document
:   28-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * delegació de poders

Antecedents de fet  
L'explotació de les estacions depuradores d'aigües residuals de nova construcció, executades a l'empara del conveni subscrit amb data 23 de juliol de 1992 i les seues addendes de 14 de juny de 1995, 21 d'abril de 1999 i 26 de juny de 2002, entre la conselleria d'Obres Públiques, Urbanisme i Transports (hui conselleria d'Infraestructures i Transport), de la Generalitat, i la Diputació Provincial d'Alacant, correspon durant el primer any a partir de la construcció a esta última.  
Transcorregut el primer any, i d'acord amb les clàusules del mencionat conveni, la gestió d'estes està atribuïda a la Generalitat, i l'ha d'exercir a través de l'entitat de sanejament.   
El pròxim dia 30 de març de 2007 conclou l'esmentat període en relació amb el sistema de La Matanza-Orihuela, així, amb l'objecte de garantir el funcionament normal de les instal·lacions i evitar interrupcions en el servici de sanejament i depuració d'aigües residuals dels municipis servits, es fa necessari efectuar comanda de gestió a favor d'aquella, d'acord amb el que establixen els articles 14.2 i 16.a) de la Llei 2/1992, de 26 de març, de Sanejament d'Aigües Residuals de la Comunitat Valenciana.  
Fonaments de dret  
La Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat entre altres atribucions, la planificació, l'aprovació definitiva dels plans i dels projectes, així com l'elaboració de projectes, l'execució d'obres i l'explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme del conveni, concertat, organitzatiu o funcional, en el cas que això contribuïsca a millorar l'eficàcia de la gestió pública.  
L'article 13 assenyala que l'actuació de la Generalitat en les matèries a què es referix la llei es durà a terme a través del Govern Valencià i de les conselleries d'Infraestructures i Transport i de Territori i Habitatge, i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la llei crea amb personalitat jurídica pròpia i plena capacitat pública i privada, i que té com a objecte la gestió, l'explotació d'instal·lacions i servicis, i l'execució d'obres de tractament, depuració i, si és el cas, reutilització d'aigües depurades en els termes previstos en esta Llei (article 14 de la Llei 2/1992, de 26 de març, de Sanejament de les Aigües Residuals de la Comunitat Valenciana, en la nova redacció donada per la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).  
Igualment, atés que l'Entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).  
Finalment, de conformitat amb l'article 14.2 de l'esmentada llei, la relació de la Generalitat amb l'Entitat Pública de Sanejament es realitzarà a través de la conselleria d'Infraestructures i Transport.  
Vista la proposta de la Direcció General d'Obres Públiques.  
En virtut d'això, i de conformitat amb el que establixen els articles 14.2 i 16 a) de la Llei 2/1992, de 26 de març, l'article 35 de la RESOLUCIÓ de 28 de març, de la Conselleria d'Infraestructures i Transport, per la qual s'encomana a l'Entitat Pública de Sanejament d'Aigües Residuals de la Comunitat Valenciana l'explotació de l'estació depuradora d'aigües residuals (EDAR) de La Matanza-Orihuela (Alacant). [2007/4718]Conselleria d'Infraestructures i TransportLlei 5/1983, de 30 de desembre, de Govern Valencià, i l'article 8 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Encomanar a l'Entitat Pública de Sanejament i Depuració d'Aigües Residuals de la Comunitat Valenciana l'explotació de l'estació depuradora d'aigües residuals (EDAR) de La Matanza-Orihuela (Alacant), amb efectes a partir del dia 30 de març de 2007.  
Contra esta resolució que posa fi a la via administrativa pot interposar-se amb caràcter potestatiu, recurs de reposició davant del mateix òrgan que va dictar la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, de 13 de gener (BOE núm. 12, de 14 de gener).  
No obstant el que disposa el paràgraf anterior, esta resolució podrà ser impugnada directament davant del Jutjat del Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga exercitar, si és el cas, qualsevol altre recurs que s'estime procedent.  
València, 28 de març de 2007.- El conseller d'Infraestructures i Transport: José Ramón García Antón.